B4-0449, 0450, 0451 και 0452/97

Ψήφισμα σχετικά με τα αποτελέσματα της συνόδου του Ευρωπαϊκού Συμβουλίου στις 23 Μαΐου 1997

Το Ευρωπαϊκό Κοινοβούλιο,

- έχοντας υπόψη την έκθεση του Συμβουλίου και τη δήλωση της Επιτροπής σχετικά με τα αποτελέσματα του Ευρωπαϊκού Συμβουλίου της 23ης Μαΐου 1997,

- έχοντας υπόψη τα ψηφίσματά του της 17ης Μαΐου 1995 σχετικά με τη λειτουργία της Συνθήκης για την Ευρωπαϊκή Ένωση ενόψει της Διακυβερνητικής Διάσκεψης του 1996 - Υλοποίηση και ανέλιξη της Ένωσης ((ΕΕ C 151 της 19.6.1995, σελ. 56)), της 13ης Μαρτίου 1996 σχετικά με (i) τη γνωμοδότηση του Ευρωπαϊκού Κοινοβουλίου όσον αφορά τη σύγκληση της Διακυβερνητικής Διάσκεψης (ΔΔ), και (ii) την αξιολόγηση των εργασιών της Ομάδας Προβληματισμού και την αποσαφήνιση των πολιτικών προτεραιοτήτων του ΕΚ ενόψει της Διακυβερνητικής Διάσκεψης ((ΕΕ C 96 της 1.4.1996, σελ. 77)), της 14ης Νοεμβρίου 1996 σχετικά με την έκθεση της Ευρωπαϊκης Επιτροπής σύμφωνα με το άρθρο 189Β, παράγραφος 8 της Συνθήκης ΕΕ όσον αφορά το πεδίο εφαρμογής της διαδικασίας της συναπόφασης ((ΕΕ C 362 της 2.12.1996, σελ. 267)), της 11ης Δεκεμβρίου 1996 σχετικά με τις προπαρασκευαστικές εργασίες της συνεδρίασης του Ευρωπαϊκού Συμβουλίου της 13ης και 14ης Δεκεμβρίου 1996 στο Δουβλίνο ((ΕΕ C 20 της 20.1.1997, σελ. 50)), της 16ης Ιανουαρίου 1997 σχετικά με το Ευρωπαϊκό Συμβούλιο του Δουβλίνου στις 13 και 14 Δεκεμβρίου 1996 ((ΕΕ C 33 της 3.2.1997, σελ. 63)) και της 13ης Μαρτίου 1997σχετικά με τη Διακυβερνητική Διάσκεψη ((Μέρος ΙΙ, σημείο 9 των ΣΠ της ημερομηνίας αυτής)),

Α. έχοντας υπόψη ότι εκκρεμεί μια λεπτομερής αξιολόγηση του σχεδίου συνθήκης της Προεδρίας του Συμβουλίου τον Ιούνιο 1997, πριν από τη συνεδρίαση του Ευρωπαϊκού Συμβουλίου στο Άμστερνταμ,

Β. υπενθυμίζοντας ότι η υποστήριξη της νέας Συνθήκης από το Ευρωπαϊκό Κοινοβούλιο αποτελεί προϋπόθεση για την κύρωσή της από ορισμένα εθνικά κοινοβούλια,

Γ. επαναβεβαιώνει τις προτεραιότητές του για τη ΔΚΔ ως ακολούθως:

ΔΗΜΙΟΥΡΓΙΑ ΜΙΑΣ ΕΥΡΩΠΗΣ ΤΩΝ ΠΟΛΙΤΩΝ

1. αναγνωρίζει ότι χρειάζεται επειγόντως να επανασυνδεθεί η έννοια της ευρωπαϊκής ολοκλήρωσης με τους ευρωπαίους πολίτες και καλεί τη ΔΚΔ να προβλέψει ρητώς την πραγματική προστασία των θεμελιωδών δικαιωμάτων, συμπεριλαμβανομένων των κοινωνικών δικαιωμάτων, της μη διακριτικής μεταχείρισης και της ισότητας ανδρών και γυναικών ως δικαιωμάτων των πολιτών της Ένωσης, λαμβάνοντας παράλληλα υπόψη το καθεστώς των υπηκόων τρίτων χωρών που κατοικούν νομίμως στο έδαφος της Ένωσης[semigr ]

2. ζητεί να ενσωματωθούν στη Συνθήκη ΕΚ, μια βελτιωμένη έκδοση της Συμφωνίας για την Κοινωνική Πολιτική, καθώς και ειδικός Τίτλος σχετικά με μια πραγματική κοινοτική πολιτική με σκοπό την επίτευξη υψηλού επιπέδου απασχόλησης στην Ευρώπη, μέσω του συντονισμού των οικονομικών πολιτικών[semigr ]

3. απαιτεί να ενισχυθούν οι διατάξεις της Συνθήκης που αφορούν όλα τα θέματα σχετικά με τη δημόσια υγεία, την προστασία του περιβάλλοντος και των καταναλωτών καθώς και την καταπολέμηση της απάτης[semigr ]

4. επαναλαμβάνει το αίτημά του για τη δημιουργία χώρου ελευθερίας, ασφάλειας και δικαιοσύνης, με την ένταξη στην κοινοτική σφαίρα των περισσότερων θεμάτων που καλύπτονται από τις διατάξεις του τομέα δικαιοσύνης και εσωτερικών υποθέσεων, συμπεριλαμβανομένης της βαθμιαίας εφαρμογής της κοινοτικής μεθόδου σε τομείς όπου εξακολουθεί να ισχύει η διακυβερνητική συνεργασία, συμπεριλαμβανομένης της Ευρωπόλ[semigr ] ζητεί να ενσωματωθεί στη Συνθήκη η συμφωνία του Σένγκεν[semigr ]

5. εμμένει στην ανάγκη, όχι μόνο να περιληφθεί διάταξη που να επιτρέπει την από κοινού, από όλα τα όργανα, έγκριση γενικών κανόνων που να εγγυώνται στους πολίτες πλήρη πρόσβαση στην πληροφόρηση, αλλά επίσης να συνενωθούν και να απλοποιηθούν οι Συνθήκες[semigr ]

ΠΡΟΕΤΟΙΜΑΣΙΑ ΤΗΣ ΕΝΩΣΗΣ ΓΙΑ ΤΗ ΔΙΕΥΡΥΝΣΗ ΤΗΣ:

6. ζητεί, προκειμένου να αντιμετωπισθούν οι δυσκίνητες και αναποτελεσματικές δομές της Ένωσης, να μειωθεί ο αριθμός των διαδικασιών λήψης αποφάσεων σε τρεις (συναπόφαση, σύμφωνη γνώμη και διαβούλευση) υπό την προϋπόθεση ότι όλες οι γνησίως νομοθετικές πράξεις πρέπει να εκδίδονται με απλοποιημένη διαδικασία συναπόφασης με το Κοινοβούλιο και το Συμβούλιο επί ίσοις όροις και το Συμβούλιο να αποφασίζει με ειδική πλειοψηφία[semigr ]

7. δεν θα αποδεχθεί οιαδήποτε προσπάθεια περιορισμού των σημερινών εξουσιών του ΕΚ στον τομέα του προϋπολογισμού στο πλαίσιο του δεύτερου και του τρίτου πυλώνα[semigr ] επαναλαμβάνει το αίτημά του να καθιερωθεί γνήσια συναπόφαση καταργώντας τη διάκριση μεταξύ υποχρεωτικών και μη υποχρεωτικών δαπανών, προβλέποντας συγχρόνως την απαίτηση για τη σύμφωνη γνώμη του Κοινοβουλίου σε ό,τι αφορά τις αποφάσεις για τους ιδίους πόρους[semigr ]

ΠΡΟΩΘΗΣΗ ΤΗΣ ΕΙΡΗΝΗΣ ΚΑΙ ΤΗΣ ΣΤΑΘΕΡΟΤΗΤΑΣ:

8. ζητεί, προκειμένου να ενισχυθεί η πολιτική παρουσία της Ένωσης στην παγκόσμια σκηνή, να ισχυροποιηθεί η εξωτερική ταυτότητα της Ένωσης με το να της αναγνωρισθεί ενιαία νομική προσωπικότητα[semigr ] είναι πεπεισμένο ότι στην περίπτωση της ΚΕΠΠΑ, η ειδική πλειοψηφία στο Συμβούλιο πρέπει να αποτελέσει τον κανόνα, αποτρέποντας την παρακώλυση των διαδικασιών από μία και μόνο χώρα[semigr ] η εξωτερική εκπροσώπηση πρέπει να οργανωθεί έτσι ώστε η Επιτροπή να αποκτήσει ισότιμη θέση[semigr ] πρέπει να δημιουργηθεί μονάδα σχεδιασμού και ανάλυσης υπό την αιγίδα Επιτροπής και Συμβουλίου[semigr ] το Κοινοβούλιο πρέπει να καλείται να γνωμοδοτεί πριν από τη λήψη αποφάσεων και πρέπει να δίδει τη σύμφωνη γνώμη του προκειμένου για σημαντικές διεθνείς συμφωνίες[semigr ]

ΕΝΙΣΧΥΣΗ ΤΗΣ ΚΟΙΝΟΒΟΥΛΕΥΤΙΚΗΣ ΔΗΜΟΚΡΑΤΙΑΣ ΣΤΟ ΕΣΩΤΕΡΙΚΟ ΤΗΣ ΕΝΩΣΗΣ:

9. αναγνωρίζοντας την ανάγκη ενίσχυσης της κοινοβουλευτικής δημοκρατίας, επιμένει στην ανάγκη να υιοθετηθούν κοινές αρχές οι οποίες θα διέπουν την εκλογή των βουλευτών του Ευρωπαϊκού Κοινοβουλίου, να εκδοθούν διατάξεις που διευκολύνουν τη λήψη μέτρων σχετικά με τα ευρωπαϊκά πολιτικά κόμματα, καθώς και να θεσπισθεί ενιαίο καθεστώς για τους βουλευτές του Ευρωπαϊκού Κοινοβουλίου[semigr ]

10. πρέπει να απαιτείται η σύμφωνη γνώμη του Κοινοβουλίου για τροποποιήσεις της Συνθήκης (όπως συμβαίνει σήμερα για τη διεύρυνση), αποφάσεις βάσει του Άρθρου 235 της Συνθήκης ΕΚ και οιεσδήποτε άλλες θεσμικές ή οιονεί συνταγματικές αποφάσεις[semigr ]

11. φρονεί ότι οι μεταρρυθμίσεις αυτές είναι θεμελιώδεις προκειμένου να αρχίσουν οι διαπραγματεύσεις για τη διεύρυνση, και να δώσει θετική ψήφο το Ευρωπαϊκό Κοινοβούλιο[semigr ]

12. αναθέτει στον Πρόεδρό του να διαβιβάσει το παρόν ψήφισμα στην Προεδρία του Συμβουλίου, τη Διακυβερνητική Διάσκεψη, τις κυβερνήσεις και τα κοινοβούλια των κρατών μελών, την Επιτροπή και τα άλλα θεσμικά όργανα της Ευρωπαϊκής Ένωσης.